Engracia Cabenha

Engrácia Francisco Adão Bravo Cabenha (an haife ta a watan Nuwamba 1948) jami'ar soja ce ta Angola kuma mai fafutukar adawa da mulkin mallaka. Ita ce kaɗai mace da ta kasance daga cikin ƙungiyar masu kishin ƙasa waɗanda, a ranar 4 ga watan Fabrairu 1961, suka mamaye kurkuku na mulkin mallaka a Luanda, wanda ya haifar da War of Independence na Angola.

Engrácia Francisco Cabenha, wacce kuma aka fi sani da "Sarauniyar 4 ga watan Fabrairu" da "Sarauniyar 'Yanci", tana da shekaru 12 kacal a lokacin da ta shiga cikin ayyukan 4 ga watan Fabrairu a shekarar 1961, wanda ya haifar da mamaye gidajen kurkukun Luanda na mulkin mallaka. 

Don yin haka, sai da ta ci jarrabawar likitanci da ke tabbatar da cewa ita budurwa ce, sannan aka kulle ta a cikin gida har tsawon kwanaki 90, ana yin azumi da shiri na ruhaniya.  

A ranar 4 ga watan Fabrairun 1961, ita ce mace tilo a cikin mayaka 3,123 da suka mamaye gidajen yarin Luanda, da Emissora Radio Nacional de Angola da hedkwatar Correios de Angola, wacce ta fara gwagwarmayar ‘yantar da Angola.   

Daga baya Engrácia ta shiga cikin kungiyar mata ta dakarun 'yantar da ƙasar Angola (FAPLA), wacce ta taka muhimmiyar rawa a gwagwarmayar yaki da mulkin mallaka na Angola. 

Cabenha tana cikin ajiyar kuma tana riƙe da muƙamin babbar janar na rundunar sojojin Angola. 

 Manazarta 

Rukuni:Rayayyun mutane
Rukuni:Haifaffun 1949